ตัดชื่อ-โลโก้พรรค กกต.อ้าง กลัวมีปัญหาขนส่ง
ให้ผู้มีสิทธิเลือกตั้งนอกปท. อลงกรณ์ ชี้เสี่ยงขัดต่อรธน. หน่อย ขอความชัดเจน บิ๊กตู่,เสียงโวยกระหึ่ม กกต.เล่นกลตัดชื่อ-โลโก้พรรค อลงกรณ์ ชี้ กกต.เสี่ยงทำขัด รธน. ชง ขอมติ กก.บห.ส่งให้ศาลรัฐธรรมนูญวินิจฉัย วิรัตน์ ตอกหน้าอย่ามาเล่นตลก สร้างความโกลาหลให้บ้านเมือง จุฤทธิ์ ทิ้งไพ่วัดใจคนไทยเลือกทางสามแพร่ง เจ๊หน่อย ผวาเปิดศูนย์เกาะติดโกงเลือกตั้ง วัฒนา ฉะแหลกเลือกตั้งโคตรโกง โอ๊ค เย้ยดูดได้แต่ตัวไม่ได้โลโก้ อ๋อย อัดเอาเปรียบกันทุกประตู ทษช.ยังหวัง กกต.ไม่ยอมจำนนต่ออำนาจ อนาคตใหม่ฟุ้งกลัวแพ้พรรคน้องใหม่จัด รังสิมันต์ โรม ดักคออย่าหวังใช้เลือกตั้งฟอกขาว สนธิรัตน์ ลั่นพร้อมเลือกตั้งสุดๆ ลีลาไม่เลิกไม่รู้ ลุงตู่ เอาด้วยหรือไม่ รองเลขา กกต.แอ่นอกรับเสนอตัดชื่อ-โลโก้พรรคเอง โบ้ยส่งกลัวกระทบเลือกตั้งนอกราชอาณาจักร โพลชี้คนอยากเลือกตั้งพุ่ง 93.5%,เสียงวิพากษ์วิจารณ์ดังกระหึ่มกับกระแสข่าว พล.อ.ประยุทธ์ จันทร์โอชา นายกรัฐมนตรีและหัวหน้า คสช. เสนอในที่ประชุมแม่น้ำ 5 สายกับตัวแทนพรรคการเมือง ไม่ต้องใส่ชื่อและโลโก้พรรคการเมืองลงในบัตรเลือกตั้ง โดยนายอลงกรณ์ พลบุตร รองหัวหน้าพรรคประชาธิปัตย์ เตรียมขอมติพรรคส่งให้ศาลรัฐธรรมนูญวินิจฉัย,อลงกรณ์ ชี้ กกต.เสี่ยงขัด รธน.,เมื่อเวลา 14.00 น. วันที่ 8 ธ.ค. ที่พรรคประชาธิปัตย์ มีการประชุมคณะกรรมการบริหารพรรคประชาธิปัตย์ มีนายอภิสิทธิ์ เวชชาชีวะ หัวหน้าพรรคประชา­ธิปัตย์ เป็นประธานการประชุมเพื่อพิจารณารับทราบรายงานการเตรียมความพร้อมการเลือกตั้งจากรองหัวหน้าพรรคตามรายภาค โดยมีแกนนำพรรคเข้าร่วมประชุมพร้อมเพรียง ทั้งนี้ นายอลงกรณ์ พลบุตร รองหัวหน้าพรรคประชาธิปัตย์ ให้สัมภาษณ์ก่อนเข้าประชุมว่า กรณีที่คณะกรรมการการเลือกตั้ง (กกต.) เตรียมออกแบบบัตรเลือกตั้งจะมีเพียงหมายเลขผู้สมัครและช่องกาคะแนน โดยไม่มีสัญลักษณ์พรรค ชื่อพรรค และหมายเลขผู้สมัครในเขตเลือกตั้ง ว่า เห็นว่าเสี่ยงขัดต่อเจตนารมณ์รัฐธรรมนูญ ที่กำหนดให้ประชาชนสามารถใช้สิทธิเลือกตั้งได้โดยสะดวก ถ้าไม่มีสัญลักษณ์พรรค หรือสิ่งยืนยันว่าเป็นผู้สมัครของพรรคการเมือง อาจทำให้ประชาชนที่อ่านหนังสือไม่ออก ไม่สามารถใช้สิทธิได้ตรงตามเจตนารมณ์ของตนเอง,ชงให้ศาลรัฐธรรมนูญวินิจฉัย,นายอลงกรณ์กล่าวว่า เตรียมเสนอให้ที่ประชุมกรรมการบริหารพรรคพิจารณา ก่อนมีความเห็นยื่นให้ศาลวินิจฉัยและตีความต่อไป หากปล่อยให้กรณีนี้เกิดขึ้นจริงอาจส่งผลให้การเลือกตั้งเป็นโมฆะได้ เพราะการใช้สิทธิเลือกตั้งถือเป็นหน้าที่ ต้องเป็นไปอย่างเสมอภาค เมื่อถามว่า หาก กกต.อ้างว่าการเปลี่ยนแปลงรูปแบบบัตรเลือกตั้ง เพื่อแก้ปัญหาในกระบวนการจัดพิมพ์บัตร นายอลงกรณ์ตอบว่า กกต.ชุดที่ผ่านๆมาเคยออกแบบบัตรเลือกตั้งมาแล้วทุกรูปแบบ หาก กกต.ชุดนี้ทำไม่ได้ ก็ควรพิจารณาตัวเอง,วิรัตน์ กระทุ้งอย่ามาเล่นตลก,นายวิรัตน์ กัลยาศิริ อดีต ส.ส.สงขลา พรรคประชาธิปัตย์ กล่าวถึงกระแสข่าวว่า นายกฯเสนอในวงหารือเมื่อวันที่ 7 ธ.ค. ไม่ต้องใส่โลโก้และชื่อพรรคการเมืองในบัตรเลือกตั้ง ว่า ทุกฝ่ายอย่าคิดว่าเป็นเรื่องเล่นๆ เพราะสิทธิในการเลือกตั้งเป็นสิทธิพลเมือง ครั้งนี้ไม่เหมือนครั้งก่อนไม่สามารถติดป้ายไวนิลขนาดใหญ่ ติดได้แค่ขนาดเอ 3 เฉพาะพื้นที่ที่ กกต.กำหนด มีพื้นที่ประชาสัมพันธ์น้อยมาก แถมเบอร์ผู้สมัครยังเป็นแบบต่างเขตต่างเบอร์ ยากต่อการจดจำ ดังนั้น ชื่อ-นามสกุลผู้สมัครต้องชัดเจน แนวคิดให้มีแต่เบอร์ผู้สมัครอย่างเดียวจึงเป็นเรื่องที่ตลกมาก ไม่ควรเกิดขึ้น การที่ กกต.อ้างว่าพิมพ์ไม่ทันคงไม่ได้ เพราะรู้ล่วงหน้ามาตั้งแต่ต้น หากพิมพ์บัตรเลือกตั้งแบบโหล จะเกิดการทุจริตเลือกตั้งที่ร้ายแรง อาจเกิดการไม่ยอมรับผลเลือกตั้ง เกิดโกลาหลในบ้านเมืองได้ ขอวิงวอนทุกฝ่ายให้ตระหนักไว้,จี้ กกต.หาทางป้องกันสับสน,นายจุฤทธิ์ ลักษณวิศิษฏ์ รองโฆษกพรรคประชาธิปัตย์ กล่าวว่า เมื่อที่ประชุมร่วมแม่น้ำ 5 สายกับพรรคการเมือง ยืนยันในโรดแม็ปเลือกตั้งคือวันที่ 24 ก.พ.2562 แล้ว ก็ขอให้รัฐบาลจัดการเลือกตั้งให้เรียบร้อยและต้องไม่มีเหตุทำให้ต้องเลื่อนออกไปอีก หรือไม่ควรเชิญบุคคลที่เห็นต่างไปปรับทัศนคติอีก ส่วน กกต.ต้องจัดเลือกตั้งให้บริสุทธิ์ยุติธรรม เพราะการเลือกตั้งที่จะมาถึงประชาชนสับสนมาก โดยเฉพาะเรื่องเบอร์ผู้สมัคร กกต.ต้องหาวิธีไม่ให้ประชาชนสับสน เพราะอาจมีบัตรเสียจำนวนมากควรหาทางป้องกันเร่งด่วน เพื่อให้การใช้สิทธิสะท้อนเจตนารมณ์ที่แท้จริงของประชาชน ขอตั้งข้อสังเกตว่ามีบางพรรคเตรียมจัดระดมทุนขายโต๊ะจีนล่วงหน้า แสดงให้เห็นว่ารู้ล่วงหน้าว่าอะไรทำได้บ้าง ไม่ได้บ้าง ใช่หรือไม่ เป็นการเอาเปรียบทางการเมืองหรือไม่,จวก คสช.ทำเหลื่อมล้ำพุ่งที่หนึ่ง,นายจุฤทธิ์กล่าวอีกว่า รัฐบาล คสช.อยู่มา 4 ปีกว่า ถือว่าล้มเหลวเพราะใช้งบประมาณแผ่นดินไปร่วม 11 ล้านล้านบาท โดย 4 แสนล้านบาทแบ่งมาอัดฉีดผ่านโครงการพลังประชารัฐ เพื่อตีปี๊บเป็นผลงานรัฐบาล แต่ปรากฏว่าประเทศไทยก็ยังจนกระจาย รวยกระจุก ล่าสุดถูกจัดให้เป็นประเทศที่มีความเหลื่อมล้ำระหว่างคนจนและคนรวยมากที่สุดอันดับ 1 ของโลก ก่อนหน้านี้ พล.อ.ประยุทธ์ จันทร์โอชา นายกรัฐมนตรีและหัวหน้า คสช. เคยบอกว่า จะเข้ามาแก้ไขปัญหาความยากจน ลดความเหลื่อมล้ำ แต่ทุกวันนี้ชัดเจนว่านอกจากจะล้ำล้มเหลวแล้ว ยังเป็นการเพิ่มปัญหาอื่นตามมาด้วย อย่างโครงการสวัสดิการหลายด้านของรัฐบาล มีการตั้งข้อสังเกตว่าเป็นการแจกเงินหาเสียงล่วงหน้าแบบเลี่ยงกฎหมายหรือไม่,ให้คนไทยเลือกทางสามแพร่ง,รองโฆษกพรรคประชาธิปัตย์กล่าวว่า รัฐบาลพูดเสมอว่าจะแจกเบ็ดไม่แจกปลา หมายความว่าจะทำให้ประชาชนสร้างงานสร้างอาชีพเพื่อหาเงินเองได้ และไม่แจกเงินแต่ทุกวันนี้กลับตาลปัตร กลายเป็นแจกปลาเหยื่อ คือเป็นเหยื่อของกลุ่มทุนใหญ่ วันนี้ความสงบเรียบร้อยต้องแลกด้วยราคาสินค้าการเกษตรตกต่ำ ทั้งยางพารา ปาล์ม ข้าว และเงินในกระเป๋าที่ลดลง แลกกับความคุ้มดีคุ้มร้ายของใครบางคน แลกกับวินัยทางเงินการคลัง วันนี้ไทยยืนอยู่บนทางสามแพร่ง คือ เผด็จการรัฐสภา เผด็จการทหาร และแนวทางของประชาธิปัตย์ เป็นทางที่จะทำให้คนไทยได้เห็นแสงสว่างที่ปลายอุโมงค์,เจ๊หน่อย เจอดีแม่ค้าตะโกนว่า,ช่วงเช้าวันเดียวกัน ที่ตลาดอมรพันธุ์ 9 ถนนเสนานิคม 1 คุณหญิงสุดารัตน์ เกยุราพันธุ์ ประธานยุทธศาสตร์การเลือกตั้งพรรคเพื่อไทย พร้อมนายวัฒนา เมืองสุข ร.ท.หญิง สุณิสา ทิวากรดำรง นายตรีรัตน์ ศิริจันทโรภาส ตัวแทนคนรุ่นใหม่ ลงพื้นที่พบปะประชาชน และรับสมัครสมาชิกท่ามกลางสายฝนที่ตกหนักต่อเนื่อง โดยมีประชาชนเข้ามาสวมกอดพร้อมมอบดอกกุหลาบให้กำลังใจคุณหญิงสุดารัตน์ ขณะเดียวกันมีบางคนยืนตะโกนแสดงความไม่พอใจออกมา แต่เสียงฝนกลบจึงทำให้ทีมงานคุณหญิงสุดารัตน์ไม่ได้ยิน,บี้ บิ๊กตู่ เลือกให้ชัดบทบาทไหน,คุณหญิงสุดารัตน์กล่าวถึงการประชุมแม่น้ำ 5 สาย และเตรียมปลดล็อกให้หาเสียงได้ในเดือน ม.ค.2562 ว่า หากปลดล็อกวันไหนพร้อมทำงานวันนั้น สิ่งที่เราทำอยู่ทุกวันนี้อยู่ในกรอบกฎหมาย แต่มีปัญหาว่าการเลือกตั้งครั้งนี้เหมือนไม่ค่อยเป็นประชาธิปไตย เพราะคำสั่งหัวหน้า คสช.ห้ามหลายอย่างไม่ให้ปฏิบัติตามกฎหมายเลือกตั้ง จึงอยากถามความชัดเจนต่อ พล.อ.ประยุทธ์ จันทร์โอชา นายกฯและหัวหน้า คสช. ว่าจะเลือกบทบาทไหน ถ้าเลือกจะเป็นกรรมการก็ต้องไม่ลงมาเป็นแคนดิเดตนายกฯของพรรคการเมือง แต่ถ้าจะลงมาเป็นแคนดิเดตนายกฯก็ไม่ควรสวมหมวกเป็นกรรมการ แล้วใช้อำนาจหัวหน้า คสช. อำนาจนายกฯ เพราะทำให้เกิดข้อกังวลได้ว่าใช้อำนาจแทรกแซงองค์กรอิสระ เช่น การออกประกาศคำสั่งหัวหน้า คสช.แบ่งเขตเลือกตั้ง,เปิดศูนย์เกาะติดโกงเลือกตั้ง,เมื่อถามว่า พล.อ.ประยุทธ์ควรลาออกจากการสวมหมวกหลายใบหรือไม่ คุณหญิงสุดารัตน์ตอบว่า เป็นจิตสำนึก เป็นจริยธรรม และวิจารณญาณของ พล.อ.ประยุทธ์ แต่การสวมหมวกเป็นทั้งกรรมการ เป็นหัวหน้า คสช. และนายกฯ แล้วยังพยายามเข้าไปยุ่มย่ามการจัดการเลือกตั้ง ที่เป็นหน้าที่ของ กกต.ถือว่าไม่เหมาะสม การให้ กกต.จัดประชุมแล้ว พล.อ.ประยุทธ์นั่งหัวโต๊ะ มันไม่ใช่หน้าที่ ไม่ใช่สิ่งที่ควรทำ วันนี้เราเห็นพฤติกรรมที่ทำให้หวั่นวิตกกันว่าจะเป็นการเลือกตั้งที่ใช้อำนาจรัฐ และใช้อำนาจเงินมากที่สุดหรือไม่ พรรคเพื่อไทยมีกลไกตรวจสอบการทุจริตเลือกตั้ง โดยตั้งศูนย์ช่วย ส.ส.เก็บข้อมูลการใช้อำนาจรัฐการซื้อเสียงในแต่ละพื้นที่ เพื่อร้องต่อ กกต. เพราะเราไม่มีความมั่นใจใดๆ ในเมื่อผู้ทำ รัฐประหารที่อ้างตัวว่าเป็นกรรมการ แต่ลงมาเป็นผู้เล่นเต็มตัว และ กกต.ยังไม่สามารถสร้างความมั่นใจได้,เหน็บแสบนี่หรือคือการปฏิรูป,คุณหญิงสุดารัตน์ยังกล่าวถึงข้อเสนอของ พล.อ.ประยุทธ์ ต่อที่ประชุมร่วมแม่น้ำ 5 สายและตัวแทนพรรคการเมือง ไม่ให้ใส่ชื่อหรือโลโก้พรรคลงในบัตรเลือกตั้ง ว่า หลักการประชาธิปไตยทั่วไปคือพรรคเลือกคน ประชาชนเลือกพรรค หากในบัตรเลือกตั้งไม่มีโลโก้หรือชื่อพรรค ก็ให้ผู้สมัครลงในนามอิสระดีหรือไม่ ไม่ทราบว่าที่ทำมาทั้งหมดคือการปฏิรูปการเมือง ตรงไหนบ้างที่ทำแล้วดีขึ้น มองว่ามีแต่ความสับสนอลหม่านและมีค่าใช้จ่ายเพิ่มขึ้น ต้องมีการพิมพ์บัตรเลือกตั้งถึง 350 แบบ ประชาชนอาจสับสนบนถนนเส้นเดียวกันจะเลือกพรรคเดียวกันแต่มี 3-4 เบอร์ หากเข้าคูหาแล้วไม่มีโลโก้พรรคอีก ประชาชนคงยิ่งสับสนขึ้นไปอีก ไม่ทราบว่าการทำเช่นนี้คือการปฏิรูปการเมืองหรือทำให้ประชาชนต้องฝึกจำ,วัฒนา ฉะเลือกตั้งโคตรโกง,นายวัฒนา เมืองสุข แกนนำพรรคเพื่อไทย กล่าวว่า โลโก้พรรคถือเป็นเรื่องใหญ่ มีเหตุผลอะไรที่จะลบโลโก้พรรคออก นอกจากต้องการให้ประชาชนสับสน ดังนั้น ประชาชนต้องออกมาปกป้องสิทธิ์ตัวเอง เป็นสงครามครั้งสุดท้ายระหว่างประชาชนกับพวกอำนาจนิยม ที่ทำทุกอย่างเพื่อสืบทอดอำนาจ เมื่อถามว่า หากพรรคพลังประชารัฐชนะเลือกตั้ง พรรคเพื่อไทยจะให้การยอมรับหรือไม่ นายวัฒนาตอบว่า การเลือกตั้งครั้งนี้ถือเป็นกระบวนการเลือกตั้งที่โกงมากที่สุดตั้งแต่เคยมีมา การเลือกตัวนายกฯ ประชาชนต้องนับหนึ่ง แต่ พล.อ.ประยุทธ์เริ่มจาก 250 คะแนนจาก ส.ว. เทียบเสียงเท่ากับประชาชน 17-18 ล้านเสียง และยังกำหนดไม่ให้พรรคอื่นหาเสียงหรือลงพื้นที่ แต่ตัวเองทำได้หมด แสดงให้เห็นว่าเขากลัวประชาชน จึงมองว่า พล.อ.ประยุทธ์หมดความชอบธรรมแล้ว,ถึงบางอ้อเขียนกติกาเอื้อใคร,นายอนุสรณ์ เอี่ยมสะอาด คณะทำงานสื่อสารการเมืองพรรคเพื่อไทย กล่าวว่า คนที่ติดตามการเมืองคงถึงบางอ้อกับข้อเสนอของ พล.อ.ประยุทธ์ ว่าทำไมจึงเขียนกฎหมายให้แต่ละเขตมีเบอร์ที่แตกต่างกัน แทนที่จะอำนวยความสะดวกให้ประชาชน กลับเพิ่มสิ่งกีดขวาง เพิ่มภาระในการจำหมายเลขผู้สมัคร หากกระทำเช่นนั้นจริง ถือเป็นโศกนาฏกรรมทางการเลือกตั้ง อดีตที่ผ่านมายังไม่เคยมีใครคิดและทำแบบนี้ ทั้งนี้ความเห็นของ พล.อ.ประยุทธ์ถือเป็นสั่งการหรือชี้นำหรือไม่ สุ่มเสี่ยงต่อการถูกตีความว่าเป็นการแทรกแซงการเลือกตั้ง แทรกแซงการทำหน้าที่ของ กกต. มีข้อสงสัยว่าต้องการสร้างความยุ่งยากสับสน เพื่อลดทอนคะแนนผู้สมัครและพรรคที่เป็นเจ้าของพื้นที่ เพื่อลดช่องว่างคะแนนหรือไม่,โอ๊คเย้ยดูดได้แต่ตัวไม่ได้โลโก้,ต่อมาเวลา 18.40 น. นายพานทองแท้ ชินวัตร หรือโอ๊ค บุตรชายนายทักษิณ ชินวัตร อดีตนายกฯ โพสต์เฟซบุ๊ก โดยใช้ภาพประกอบข้อความว่า ความกลัวทำให้เสื่อม เวลาไปดูด ส.ส.ได้มาแต่ตัว ไม่ได้โลโก้พรรคติดมาด้วย จึงไม่อยากให้มีโลโก้พรรคติดอยู่ในบัตรเลือกตั้งหรือไม่ เพราะไม่เห็นคุณค่าของพ่อเฒ่าแม่แก่ และคนยากจนที่ห่างไกลการศึกษา ไม่ต้องการให้ผู้ที่สายตาฝ้าฟาง และผู้ที่อ่านหนังสือไม่ออก สามารถเลือกสัญลักษณ์ของพรรคที่ชอบได้หรือเปล่า เพราะมีโครงการประชารัฐช่วยหาเสียงให้พรรคพลังประชารัฐอยู่แล้ว จึงพยายามทำให้พรรค การเมืองอื่นหาเสียงได้ด้วยความยากลำบาก และอาจลืมว่าคนไทยรักความยุติธรรม ไม่ชอบการเอา เปรียบ และเห็นใจผู้ที่ถูกกระทำเสมอ จึงจ้องเอาเปรียบผู้อื่นทุกเม็ดในการเลือกตั้ง ทำให้เสื่อมถอยในศรัทธาจากพี่น้องประชาชนไปทุกทีๆ ท่านรู้สึกตัวแบบนี้ แบบที่คนไทยหลายล้านคนกำลังรู้สึกอยู่หรือไม่,อ๋อย อัดเอาเปรียบทุกประตู,นายจาตุรนต์ ฉายแสง ประธานยุทธศาสตร์พรรคไทยรักษาชาติ กล่าวว่า การหารือของ คสช.กับพรรคการเมือง ทำขึงขังเหมือนเป็นเรื่องสำคัญ แต่ไม่มีอะไรเลย ยังไม่พูดให้ชัดเจนว่าจะปลดล็อกเมื่อไหร่วันไหน ถ่วงเวลาจนนาทีสุดท้าย พรรคอื่นจะรับฟังความเห็นและสื่อสารกับประชาชนเกี่ยวกับนโยบายยังทำไม่ได้ ถูกขัดขวาง ขณะที่นายกฯและรัฐบาลสามารถหาเสียงด้านนโยบายได้ตลอดเวลา โดยเฉพาะการใช้โครงการและงบประมาณรัฐ อย่างโครงการประชารัฐที่ลด แลก แจก แถม ไม่อั้น โดยไม่คำนึงถึงผลทางเศรษฐกิจ และมีชื่อพ้องกับพรรคการเมืองที่สนับสนุน พล.อ.ประยุทธ์เป็นนายกฯต่อ เมื่อนายกฯมีฐานะเป็นหัวหน้า คสช.ด้วย ยิ่งสามารถปลดโยกย้ายข้าราชการ หรือแม้กระทั่งองค์กรอิสระได้ สภาพเช่นนี้ทำให้ข้าราชการตกเป็นเครื่องมือของผู้มีอำนาจ และใช้อำนาจรัฐให้คุณให้โทษกับพรรคการเมือง ทั้งหมดทำให้เราเห็นเรื่องเลวร้ายทำให้การเลือกตั้งไม่เป็นธรรม,ยังหวัง กกต.ไม่จำนนต่ออำนาจ,นายพิชิต ชื่นบาน ประธานคณะทำงานฝ่ายกฎหมายพรรคไทยรักษาชาติ กล่าวว่า การจะตัดชื่อและโลโก้พรรคออกจากบัตรเลือกตั้ง ต้องการสื่อความหมายกับประชาชนว่าประเทศไทยจะไม่มีพรรคการเมืองแล้วใช่หรือไม่ หรือไม่ให้ความสำคัญกับพรรคการเมือง ขัดต่อหลักสากลที่ผู้มีสิทธิเลือกตั้ง ต้องมีอิสระในการออกเสียงเลือกตั้ง และมีสิทธิเสรีภาพในการเลือก จึงขอให้กำลังใจ กกต.พิจารณาเรื่องนี้อย่างมีเหตุผล และไม่ยอมจำนนต่อการถูกแทรกแซงจากฝ่ายใด หวังว่าข้อยุติของรูปแบบบัตรเลือกตั้งจะยังคงชื่อและโลโก้พรรคอยู่,แฉเกณฑ์ท้องถิ่นรับรัฐมนตรี,นายก่อแก้ว พิกุลทอง สมาชิกพรรคไทยรักษาชาติ และแกนนำ นปช. กล่าวว่า ได้เห็นหนังสือเชิญด่วนที่สุดจากเจ้าหน้าที่ในพื้นที่ อ.หนองสองห้อง จ.ขอนแก่น ให้กำนัน ผู้ใหญ่บ้าน สาธารณสุขตำบล สารวัตรกำนัน ผู้ช่วยผู้ใหญ่บ้าน ทุกตำบล ทุกหมู่บ้าน มาต้อนรับนายอุตตม สาวนายน รมว.อุตสาหกรรมและหัวหน้าพรรคพลังประชารัฐ (พปชร.) นายสนธิรัตน์ สนธิจิรวงศ์ รมว.พาณิชย์ เลขาธิการพรรค พปชร. พร้อมคณะ ที่จะลงพื้นที่ ติดตามงานนโยบายรัฐบาล ในวันที่ 12 ธ.ค. เหมือนเป็นการเกณฑ์เจ้าหน้าที่รัฐไปหรือไม่ เป็นการหาเสียงทางอ้อมหรือไม่ เป็นการใช้อำนาจหน้าที่เพื่อผลประโยชน์ของพรรคการเมืองที่ตนเองสังกัดหรือไม่ ดูจากสถานที่ซึ่งเป็นสถานปฏิบัติธรรม ไม่ใช่ย่านโรงงานผลิตสินค้าที่กระทรวงอุตสาหกรรมดูแล หรือย่านการค้าการขายที่กระทรวงพาณิชย์ดูแล จะไปดูงานหรือติดตามงานอะไรในวัด ถือว่าพรรคพลังประชารัฐใช้งบประมาณรัฐ และใช้กลไกรัฐลงพื้นที่หาเสียงหรือไม่,อนาคตใหม่ต้องโปร่งใสปลอดทุน,เวลา 09.30 น. ที่วัดบางพลีใหญ่ใน อ.บางพลี จ.สมุทรปราการ นายธนาธร จึงรุ่งเรืองกิจ หัวหน้าพรรคอนาคตใหม่ พร้อมทีมงาน ลงพื้นที่พบประชาชน และรณรงค์รับสมัครสมาชิกพรรค นายธนาธรกล่าวว่า พรรคอนาคตใหม่ตั้งใจทำพรรคการเมืองแบบใหม่ เปิดเผยรายรับและรายจ่ายของพรรคต่อสาธารณชน เพื่อความโปร่งใส ยืนยันว่าเป็นพรรคเดียวที่กล้าเปิดเผยรายจ่ายของพรรค ไม่มีนายทุนกลุ่มใดมาบริจาคเงินจำนวนมาก แต่ใช้ระบบบริจาคจากสมาชิกภายในพรรค เหตุผลที่ใช้วิธีการนี้เพื่อไม่ต้องหลบกฎหมาย หรือต้องคอยจัดสรรเก้าอี้รัฐมนตรี คอยจัดสรรอำนาจให้กับตัวแทนกลุ่มทุนใดทั้งสิ้น เป็นเพียงไม่กี่พรรคที่เป็นอิสระจากกลุ่มทุนใหญ่ แสดงให้สังคมเห็นว่าการเมืองไม่จำเป็นต้องใช้เงินจำนวนมาก,ฟุ้งกลัวแพ้พรรคน้องใหม่มาก,นายชำนาญ จันทร์เรือง รองหัวหน้าพรรคอนาคตใหม่ กล่าวว่า บัตรเลือกตั้งที่ไม่มีชื่อหรือโลโก้พรรค ถือว่าขัดเจตนารมณ์รัฐธรรมนูญ เพราะคะแนนของผู้สมัครฯจะถูกนำไปคำนวณในสัดส่วน ส.ส.บัญชีรายชื่อของพรรคด้วย หากให้ประชาชนเข้าคูหากาบัตรใบเดียวโดยมีแต่รายชื่อ ส.ส. ไม่มีชื่อและโลโก้พรรคให้ประชาชนดูประกอบก่อนตัดสินใจ เหมือนให้ผู้ไปใช้สิทธิ์ลงคะแนนให้แต่ ส.ส.แบบแบ่งเขตเท่านั้น ทั้งที่รัฐธรรมนูญบัญญัติวิธีการคิดคะแนนสัดส่วน ส.ส.ที่แต่ละพรรคพึงมีไว้ด้วย การ เสนอเช่นนี้สงสัยว่า พล.อ.ประยุทธ์กลัวพรรคอนาคตใหม่ ที่กระแสความนิยมสูงขึ้นเรื่อยๆ จะชนะการเลือกตั้งใช่หรือไม่,อย่าหวังใช้เลือกตั้งฟอกขาว,นายรังสิมันต์ โรม สมาชิกพรรคอนาคตใหม่ โพสต์ลงเฟซบุ๊กระบุว่า พร้อมติด#จับโกงเลือกตั้ง ถึงกรณีที่ พล.อ.ประยุทธ์ จันทร์โอชา เสนอให้ไม่มีโลโก้และชื่อพรรคในบัตรเลือกตั้ง อีก 1 กลโกงที่เตรียมใช้ ทำให้ประชาชนสับสน และไม่สามารถใช้คะแนนเสียงเพื่อเลือกพรรคที่ใช่สำหรับตัวเองได้เลย มากไปกว่านั้นอาจส่งผลให้ลงคะแนนแก่พรรคอื่นโดยที่ตัวเองไม่รู้ก็เป็นได้ กลายเป็นเทคะแนนให้นักการเมืองหน้าเก่าๆที่หลายคนทรยศประชาชนไปรับใช้เผด็จการ ถ้าการเลือกตั้งครั้งนี้ทำให้ พล.อ.ประยุทธ์เป็นนายกฯอีกครั้ง ขอให้รู้ว่ามาจากการโกงการเลือกตั้ง และไม่ต้องหวังว่าเลือกตั้งครั้งนี้จะช่วยให้คุณสะอาดขึ้นมา เพราะแค่เริ่มต้นน้ำในถังซักมันก็สกปรกเสียแล้ว,เปิดตัวว่าที่ผู้สมัครกลุ่มชาติพันธุ์,ขณะที่นายปรีชา ปัญญาเยาว์ นายอนุพันธ์ หาญประดับทอง ผู้เสนอตัวลงสมัครรับเลือกตั้งแบบบัญชีรายชื่อ และแบบแบ่งเขต พรรคอนาคตใหม่ ในนามกลุ่มชาติพันธุ์ จ.แม่ฮ่องสอน ลงพื้นที่รับสมัครสมาชิกพรรคที่กาดเสาร์ หรือตลาดนัดวันเสาร์ ต.แม่สะเรียง อ.แม่สะเรียง นายปรีชากล่าวว่า พรรคอนาคตใหม่เป็นพรรคการเมืองที่ใหม่ที่สุด มีจุดยืนในแนวทางประชาธิปไตย เราจึงต้องพัฒนาการทำงานตลอดเวลา โดยประชาชนเป็นเจ้าของพรรคตัวจริง ขณะที่นายอนุพันธ์ หาญประดับทอง กล่าวว่า รัฐบาลที่บริหารประเทศต้องมาจากการเลือกตั้งของประชาชน หากมีโอกาสได้รับเลือกตั้งและเป็นรัฐบาล มั่นใจว่าจะแก้ปัญหาให้พี่น้องเกษตรกรดีขึ้นได้แน่นอน,พปชร.ลั่นพร้อมเลือกตั้งสุดๆ ,ที่พรรคพลังประชารัฐ (พปชร.) นายสนธิรัตน์ สนธิจิรวงศ์ เลขาธิการพรรคพลังประชารัฐ ให้การต้อนรับชาว จ.สมุทรสาคร จำนวน 250 คน ที่มาสมัครเป็นสมาชิกพรรค นำโดย 3 ว่าที่ผู้สมัคร ส.ส.สมุทรสาคร คือ นายอัครเดช สุวรรณชัย นายมาโนช เอี่ยมประเสริฐ และ น.ส.จอมขวัญ กลับบ้านเกาะ และนายอุเทน ชาติภิญโญ ผู้สนับสนุนพรรค พร้อมเปิดรับฟังปัญหาในพื้นที่ อาทิ กลุ่มประมงพื้นบ้านเรือเล็ก ที่ได้รับผลกระทบจากการบังคับใช้กฎหมายประมง ปัญหาโรงงานอุตสาหกรรม โดยนายสนธิรัตน์รับปากจะแก้ไขให้ทันเป็นของขวัญปีใหม่ ส่วนการเลือกตั้งน่าชัดเจนแล้วเป็นวันที่ 24 ก.พ.2562 และวันที่ 10 ธ.ค. จะประชุมเพื่อคัดเลือกกรรมการสรรหาผู้สมัคร,ลีลาไม่รู้ ลุงตู่ เอาด้วยหรือไม่,นายสนธิรัตน์กล่าวต่อว่า ส่วนการลาออกจากตำแหน่งของ 4 รัฐมนตรี อยากให้ดูที่พฤตินัยและผลงาน อย่ากังวลใจกับตำแหน่งของพวกตนนักเลย ห้วงนี้ใช้เวลาทำงานส่วนใหญ่ในต่างประเทศ และการเจรจาต้องเป็นรัฐมนตรีว่าการเท่านั้น ช่วงปลายรัฐบาลอย่างนี้คงปรับ ครม.ไม่ได้ จะปล่อยให้ 5 เดือนนี้เกิดสุญญากาศคงไม่ได้ นี่คือความลำบากใจอย่ามองปัจจัยการเมืองอย่างเดียว ต้องดูด้วยเราอยู่ตรงนี้ทำประโยชน์หรือไม่ ถามว่าตั้งแต่ตั้งพรรคมาตนใช้ทรัพยากรของรัฐหรือไม่ ทุกวันนี้ลำบากมาก พอ 4 โมงครึ่งต้องเปลี่ยนรถแล้ว เมื่อถามถึงผู้ที่พรรคจะเสนอชื่อเป็นนายกฯ นายสนธิรัตน์ตอบว่า เสนอคณะกรรมการบริหารพรรคไปแล้วให้ทำไพรมารีโหวตเลือกผู้ที่เหมาะสม ให้สมาชิกพรรคทั่วประเทศแสดงความคิดเห็น อยากให้รับฟังเสียงประชาชนจากทั่วประเทศด้วยซ้ำ แต่ยังไม่เคยเปรยกับ พล.อ.ประยุทธ์ เพราะยังไม่รู้ว่าท่านจะเอากับเราด้วยหรือไม่ จะเป็นนายกฯอีกหรือไม่ ท่านยังไม่ได้บอก,ผวาสั่งฝ่ายกฎหมายดูระดมทุน,เมื่อถามว่า การจัดงานระดมทุนพรรควันที่ 19 ธ.ค. ที่ตั้งเป้าไว้ที่ 600 ล้านบาทนั้น จะขัดต่อคำสั่ง คสช.หรือไม่ นายสนธิรัตน์ตอบว่า ฝ่ายกฎหมายกำลังดำเนินการเรื่องนี้ ต้องดูว่าจะดำเนินการได้หรือไม่อย่างไร เราไม่มีเจตนาฝ่าฝืนใดๆทั้งสิ้น เป็นเพียงการหาเงินเพื่อเตรียมผู้สมัครในอนาคต เรามองว่าการจะทำพรรคการเมืองต้องมีทุน จึงจำเป็นต้องจัดงานระดมทุนจากประชาชน เพื่อใช้ดำเนินการในพรรค ตั้งเป้าไว้ที่ 600 ล้านบาท 200 โต๊ะ โต๊ะละ 3 ล้านบาท ที่อิมแพค เมืองทองธานี,กกต.แอ่นอกรับตัดชื่อ–โลโก้พรรค,ด้านนายณัฏฐ์ เล่าสีห์สวกุล รองเลขาธิการ กกต. กล่าวถึงเสียงวิพากษ์วิจารณ์เรื่องบัตรเลือกตั้งที่อาจไม่มีโลโก้และชื่อพรรค ว่า หลังจากประชุมร่วมกับหน่วยงานต่างๆ พบว่าการใส่ชื่อและโลโก้พรรค อาจทำให้เกิดปัญหาสำหรับการเลือกตั้งนอกราชอาณาจักรได้ เพราะบัตรเลือกตั้งที่พิมพ์ขึ้นจะถูกใช้ในการเลือกตั้งทั้งในและต่างประเทศ จึงกังวลเรื่องการขนส่งบัตร หากเกิดปัญหาผู้ที่ลงทะเบียนไม่ได้รับบัตรเลือกตั้ง กกต.จะไม่สามารถจัดส่งบัตรเลือกตั้งสำรองให้ผู้มีสิทธิเลือกตั้งนอกราชอาณาจักรได้ ดังนั้น บัตรเลือกตั้งจึงจะเหลือแค่หมายเลขและช่องกาบัตรเท่านั้น พล.อ.ประยุทธ์ จันทร์โอชา นายกฯและหัวหน้า คสช. จึงบอกในที่ประชุมว่าพรรคการเมืองและหน่วยงานที่เกี่ยวข้อง ต้องช่วยกันประชาสัมพันธ์ให้ประชาชนรับรู้ ส่วนที่วิพากษ์วิจารณ์ว่าเป็นการแทรกแซงของ คสช.นั้น ไม่เกี่ยวกันเลย เป็นเรื่องที่ กกต.กังวลถึงปัญหาการขนส่ง ไม่ได้เกิดจากปัญหาอื่น,กอบศักดิ์ ดิ้นโต้ข้อมูลเหลื่อมล้ำ,อีกเรื่อง นายกอบศักดิ์ ภูตระกูล รมต.ประจำสำนักนายกรัฐมนตรี กล่าวถึงรายงานข้อมูลด้านความเหลื่อมล้ำของ CS Global Wealth Report 2018 ระบุว่า ประเทศไทยมีความเหลื่อมล้ำมากที่สุดในโลก ว่า ช่วง 4 ปีที่ผ่านมา รัฐบาลพยายามแก้ไขปัญหาต่อเนื่อง เช่น ดูแลผู้มีรายได้น้อยผ่านบัตรสวัสดิการแห่งรัฐ แต่ปัญหาราคาสินค้าเกษตรโลกที่ลดลงในช่วงที่ผ่านมา ส่งผลกระทบต่อการกระจายรายได้ ทำให้ประชาชนที่ฐานรากบางส่วนยังลำบาก โดยเฉพาะผู้ปลูกยางพารา ปาล์ม ข้อมูลความเหลื่อมล้ำดังกล่าวอย่าเชื่อทั้งหมด เพราะอ้างอิงจากข้อมูลเก่าปี 49 สมัยรัฐบาลนายทักษิณ ชินวัตร อดีตนายกฯ ที่ได้จากการศึกษาของนายเกียรติพงศ์ อริยปรัชญาและคณะ ในปี 51 สอบถามผู้เขียนแล้วพบว่าใช้ข้อมูลแต่ในส่วนของบัญชีเงินฝากเท่านั้น ส่วนของหุ้น ที่ดิน และสินทรัพย์อื่นที่ไม่ได้เป็นตัวเงิน ไม่ได้รวมอยู่ด้วย และเครดิตสวิสได้ประมาณการเพิ่มเติมต่อมาอีก 12 ปี จึงมีโอกาสผิดพลาดได้มาก,เพื่อชาติจวกแนวคิดเผด็จการ,น.ส.เกศปรียา แก้วแสนเมือง โฆษกพรรคเพื่อชาติ กล่าวว่า กรณีที่รัฐบาลชี้แจงว่ารายงานของ Global Wealth Report 2018 เป็นข้อมูลเก่าตั้งแต่ปี 2549 ทำให้เกิดความคลาดเคลื่อนนั้น ถ้าฝ่ายรัฐบาลมีจิตใจเป็นประชาธิปไตย ยอมรับฟังความคิดเห็นที่แตกต่าง จะไม่ออกมาชี้แจงเช่นนี้ ปกติถ้ามีการรายงานข้อมูลเช่นนี้ ประกอบกับสถานการณ์สภาพเศรษฐกิจในประเทศบ่งชี้ว่าเครื่องจักรการบริโภคในประเทศได้หยุดทำงานมานานพอสมควรแล้ว ควรออกมาขอบคุณที่รายงานนี้ชี้ให้เห็นปัญหาที่ต้องระดมสมอง รีบแก้ไขปัญหาความเหลื่อมล้ำทางเศรษฐกิจที่เป็นปัญหาใหญ่ของประเทศ แทนที่มาชี้แจงดิสเครดิตทำลายความน่าเชื่อถือของรายงาน Global Wealth Report 2018 ทำให้สรุปได้ว่ารัฐบาลนี้มีแนวคิดเป็นเผด็จการอย่างแท้จริง ไม่สามารถยอมรับความคิดเห็นหรือรายงานการศึกษาของผู้อื่นได้เลย,วัชระ เล่นไม่เลิกกระทบชิ่ง พปชร.,ขณะที่นายวัชระ เพชรทอง อดีต ส.ส.พรรคประชาธิปัตย์ กล่าวว่า การทุจริตโครงการอนุรักษ์ทรัพยากรดินและป่าไม้ในพื้นที่อนุรักษ์เพื่อลดผลกระทบจากภาวะวิกฤติโลกร้อน หรือทุจริตฝายแม้วมูลค่า 770 ล้านบาท จะครบรอบ 10 ปี หลังถูกสำนักงานการตรวจเงินแผ่นดิน (สตง.) สรุปว่ามีการทุจริต ปัจจุบันอยู่ระหว่างการตรวจสอบของกรมสอบสวนคดีพิเศษ (ดีเอสไอ) และคณะกรรมการป้องกันและปราบปรามการทุจริตแห่งชาติ (ป.ป.ช.) เคยไปยื่นหนังสือทวงถามความคืบหน้าต่อประธาน ป.ป.ช. และกรรมการ ป.ป.ช.ที่รับผิดชอบคดีนี้ และจะยื่นหนังสือถึงนายกฯ และหัวหน้า คสช. ให้เอาผิดนักการเมืองและข้าราชการที่เกี่ยวข้องกับคดีนี้ต่อไป อยากรู้ว่าการที่พรรคพลังประชารัฐตั้งบุคคลที่อาจมีส่วนรู้เห็นกับคดีนี้เข้ามาเป็นคณะทำงาน จะส่งผลกระทบต่อการตรวจสอบทุจริตคดีนี้หรือไม่,คนอยากเลือกตั้งพุ่ง 93.5%,วันเดียวกัน ศูนย์วิจัยมหาวิทยาลัยกรุงเทพ เปิดผลสำรวจความคิดเห็นประชาชนเรื่อง คนไทยกับการเลือกตั้ง 62 จากประชาชนทั่วประเทศจำนวน 1,200 คน พบว่าส่วนใหญ่ร้อยละ 45.2 กังวลมากที่สุดคือ การซื้อสิทธิ์ขายเสียง รองลงมาคือ การกล่าวหาใส่ร้ายป้ายสีกัน การใช้นโยบายประชานิยมเกินจริง นอกจากนี้ ส่วนใหญ่ยังระบุว่าจะใช้สื่อโซเชียล เช่น เฟซบุ๊ก ยูทูบ คอยตรวจสอบทุจริตซื้อสิทธิ์ขายเสียง และแจ้งเบาะแสให้ กกต.ทราบ รองลงมาใช้วิธีการแชร์แอบถ่ายคลิป ภาพนิ่ง เมื่อถามว่าจะไปใช้สิทธิ์เลือกตั้ง ส.ส. ที่คาดว่าจะจัดขึ้นในวันที่ 24 ก.พ.2562 หรือไม่ ส่วนใหญ่ร้อยละ 93.5 ตั้งใจว่าจะไป ขณะที่ร้อยละ 2.6 ตั้งใจว่าจะไม่ไป,วรชัย ท้า ประยุทธ์ สู้แฟร์ๆ,นายวรชัย เหมะ อดีต ส.ส.สมุทรปราการ พรรคเพื่อไทย กล่าวถึงมาตรการแจกของขวัญปีใหม่ของรัฐบาล ด้วยการลด แลก แจก แถม ว่า เหตุใด พล.อ.ประยุทธ์ จันทร์โอชา นายกฯและหัวหน้า คสช. ถึงมาออกมาตรการเหล่านี้ก่อนการเลือกตั้ง สิ่งเหล่านี้คือการซื้อเสียงล่วงหน้าชัดเจน ใช้เงินกู้หวังผลการเมือง แสดงให้เห็นว่ารัฐบาลบริหารประเทศมา 4 ปีกว่า คนจนเพิ่มขึ้น ความเหลื่อมล้ำในสังคมไทยขึ้นมาเป็นอันดับหนึ่งของโลก ไม่สามารถสร้างงาน สร้างรายได้ให้ประชาชนได้ จึงต้องเอาเงินมาแจกให้ชาวบ้านที่กำลังยากลำบากเพราะการบริหารงานที่ผิดพลาดของรัฐบาล จะปฏิเสธว่ามาตรการเหล่านี้ไม่ใช่การหาเสียงคงไม่มีใครเชื่อ ถ้า พล.อ.ประยุทธ์คิดจะเล่นการเมือง ขอร้องว่าอย่าเอาเปรียบพรรคการเมืองอื่น โดยใช้เงินใช้อำนาจทำทุกอย่างเพื่อซื้อใจประชาชนให้สนับสนุนพรรคที่จะเสนอชื่อเป็นนายกฯ หากลงมาเล่นการเมือง ให้สู้กันอย่างแฟร์ๆ
เสียงโวยกระหึ่ม กกต.เล่นกลตัดชื่อ-โลโก้พรรค อลงกรณ์ ชี้ กกต.เสี่ยงทำขัด รธน. ชง ขอมติ กก.บห.ส่งให้ศาลรัฐธรรมนูญวินิจฉัย วิรัตน์ ตอกหน้าอย่ามาเล่นตลก สร้างความโกลาหลให้บ้านเมือง
กกต.,โลโก้,พรรคการเมือง,บัตรเลือกตั้ง,ข่าวหน้า 1,เลือกตั้ง